

PROJEKTS uz 29.01.2024.

vēlamais izskatīšanas datums IKSS komitejā – 07.02.2024.

finanšu komitejā – 21.02.2024.

domē – 29.02.2024.

sagatavotājs un ziņotājs: I.Pelcmane

LĒMUMS

Ādažos, Ādažu novadā

2024. gada 29. februārī Nr.{{DOKREGNUMURS}}

**Par dalību** **projektu konkursā “****Atbalsts jaunatnes politikas īstenošanai vietējā līmenī”**

Jaunatnes likuma 5. pants nosaka, ka pašvaldība veic darbu ar jaunatni, ievērojot jaunatnes politikas pamatprincipus un valsts jaunatnes politikas attīstības plānošanas dokumentus, plāno darbu ar jaunatni, kā arī nodrošina institucionālu sistēmu darbam ar jaunatni. Minētā likuma 7. pants nosaka, ka jauniešiem ir tiesības līdzdarboties jaunatnes politikas izstrādē un īstenošanā.

Projekta ietvaros pašvaldība paredz organizēt darba grupas, iesaistot pašvaldības darbiniekus, jomas speciālistus, NVO un privātpersonas, t.sk. piesaistīt finanšu līdzekļus speciālistu un ārpakalpojumu apmaksai, u.tml.

Pašvaldība var piesaistīt finanšu līdzekļus no ārējiem finanšu avotiem, t.sk., piedaloties Jaunatnes starptautisko programmu aģentūras (JSPA) atklāto projektu konkursos.

Šobrīd JSPA organizē atklātu konkursu “Atbalsts jaunatnes politikas īstenošanai vietējā līmenī”, veicinot kvalitatīvas un ilgtspējīgas darba ar jaunatni sistēmas pilnveidi pašvaldībās. Projekta iesniegumu konkursam var iesniegt pašvaldība, ja ir atbilstošs domes pilnvarojums.

Projekts 100 % apmērā tiek finansēts valsts programmas līdzekļiem. Maksimālais pieejamais finansējums vienam projektam ir 8500,- EUR (100 %), ko JSPA pārskaita pašvaldībai 10 darbdienu laikā pēc līguma noslēgšanas.

Projekta iesniegums jāiesniedz JSPA līdz 2024. gada 4. martam.

Projekta īstenošanas laiks ir no 2024. gada 22. aprīļa līdz 31. oktobrim.

Projekta izpildes rezultātā pašvaldībā tiks pilnveidots darbs jaunatnes politikas jomā vietējā līmenī, tiks attīstīts digitālais un mobilais darbs ar jaunatni un jauniešu līdzdalības mehānisma stiprināšanu.

Dalība projektā atbilst Ādažu novada Attīstības programmas (2021.-2027.) vidējā termiņa prioritātei “VTP15: Aktīva vietējo kopienu stiprināšana un iesaiste pašvaldības darbā”, rīcības virzienam “RV15.1: Iedzīvotāju līdzdalība novada attīstībā”, uzdevumam “U15.1.3: Sniegt iespēju iedzīvotājiem piedalīties novada attīstības lēmumu pieņemšanā un pašvaldības budžeta izlietojuma plānošanā”.

Pamatojoties uz Jaunatnes likuma 5.pantu, Izglītības, kultūras, sporta un sociālās komitejas 07.02.2024. atzinumu un Finanšu komitejas 21.02.2022. atzinumu, Ādažu novada pašvaldības dome

**NOLEMJ:**

1. Konceptuāli atbalstīt Ādažu novada pašvaldības dalību Jaunatnes starptautisko programmu aģentūras atklātajā projektu konkursā “Atbalsts jaunatnes politikas īstenošanai vietējā līmenī”.
2. Centrālās pārvaldes Izglītības un jaunatnes nodaļai sagatavot līdz 2024. gada 4. martam sagatavot projekta pieteikuma vēstuli un citu nepieciešamo dokumentāciju un organizēt nosūtīšanu Jaunatnes starptautisko programmu aģentūrai e-adresē.
3. Projekta apstiprināšanas gadījumā:
	1. noteikt, ka par 1. punktā noteiktā projekta īstenošanu atbild Izglītības un jaunatnes nodaļas jaunatnes lietu speciāliste;
	2. pašvaldības domes priekšsēdētājai parakstīt ar 1. punktā noteiktā projekta īstenošanu saistītos dokumentus.
4. Papildināt Attīstības programmas (2021-2027) Rīcības plāna uzdevumu “U15.1.3: Sniegt iespēju iedzīvotājiem piedalīties novada attīstības lēmumu pieņemšanā un pašvaldības budžeta izlietojuma plānošanā” ar jaunu pasākumu “Ā15.1.3.3. Projektu īstenošana projektu konkursā “Atbalsts jaunatnes politikas īstenošanai vietējā līmenī”” (atbildīgais – Izglītības un jaunatnes nodaļa; izpildes termiņš 2023.-2027.; Finanšu resursi – Cits finansējums; Iznākuma rādītāji – Projektu ietvaros pašvaldība paredz organizēt darba grupas, iesaistot pašvaldības darbiniekus, jomas speciālistus, NVO un privātpersonas, t.sk. piesaistīt finanšu līdzekļus speciālistu un ārpakalpojumu apmaksai, u.tml.).
5. Pašvaldības izpilddirektoram kontrolēt lēmuma izpildi.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt:

IJN, FIN, GRN,JIN, APN, IDR - @

Pelcmane, 25715070